 Ugu horayntii waxa Munaasibadaasi ka hadlay Siciid Cabdilaahi Siciid oo ah Wakiilka Jaamacada Islamic Online University ee bariga Afrika waxaana uu ka waramay baahidii keentay bilowga barnaamijkan iyo ujeedada loo qabtay munaasibadan waxaana uu yidhi:-Jaamacada IOU waxa ay ka shaqaysaa in ka badan laba boqol oo wadan , waxay faracyo iyo laamo ku leedahay intaas oo magaalo iyo intaas oo tuulo oo caalamka islaamka ka mid ah, Barnaamijkan aynu maanta u fadhinaa waa Intensive English Course oo laba sanno ka hor aynu bilownay oo aynu ka bilownay waddankeenan Somaliland ,barnaamijkii ayeynu maanta midhihiisii u fadhinaa oo aynu la dabaal-degaynaa ardaydaasi. 